**Lisa\_3\_ Rünno Viiri vastused Peep Põntsoni Lisa 2 päevakorrapunkt 5 küsimustele**

1. Miks on aastaid keeldutud minule kui juhatuse liikmele KÕIGI Eesti Metsaühistu dokumentide näitamisest?

Rünno Viir:Peep Põntsoni on valitud Eesti Metsaühistu juhatuse liikmeks 06.08.2014 toimunud üldkoosolekul. Peep Põntsoni volitused juhatuse liikmena on lõppesid 06.08.2017 aastal.

Seega pole Peep Põntson enam Eesti Metsaühistu liige ja tabel 1 kohaselt ei ole ta olnud juhatuse liige alates 01.05.2015.

2. Miks ei ole R. Viir esitanud ühelegi Eesti Metsaühistu revisjonikomisjonile KÕIKI Eesti Metsaühistu dokumente?

Rünno Viir: Kõigile tööd teinud rev. komisjonidele on kõik raamatupidamisdokumendid esitatud v.a. dokumendid mis Peep Põntson on välja toonud 2015 aasta lõpus ja mille osas on algatatud krim. asi.

3. Miks ei ole aastaid Eesti Metsaühistu kõiki liikmeid ühistu üldkoosolekutele kutsutud? Nimetatud asjaolu on jõustunud kohtulahenditega tuvastatud! NB See põhjendus, et see võib osutuda aeganõudvaks, ei ole adekvaatne.

Rünno Viir: Peep Põntson on vaidlustanud kõik metsaühistu koosolekud ( tabel 1). Üldkoosolekute vaidlustamise ja õigustühiseks kuulutamise põhjused on ära toodus kohtulahendites.

4. Miks on aastaid esitatud minule kui juhatuse liikmele vaid minimaalne valik Eesti Metsühistu dokumente (dropboxis kõigile liikmetele esitatud dokumendid) ja nõutud majandusaasta aruande allkirjastamist vaid nende valikuliste dokumentide alusel?

Rünno Viir: Peep Põntson ei ole alates 06.08.2017 Eesti Metsaühistu juhatuse liige.

5. Mille eest on 01.05.2015 seisuga makstud Eesti Metsaühistu MTÜ kontodelt isiklikult R. Viirile ja tema firmadele (Laindeviir OÜ ja Pusku Invest OÜ) kokku 115 186 eurot?

Rünno Viir: Eesti Metsaühistu pangakontole on toimunud 01.05.2015 seisuga alljärgnevad laekumised:

- Metsa uuendamise toetus – taotleda sai nii metsaühistu oma liikmetele kui ka metsaomanik ise. Toetuse summa kandis metsaühistu edasi ühistu liikmele.

- Pärandkultuuri säilimise ja eksponeerimise toetus - – taotleda sai nii metsaühistu oma liikmetele kui ka metsaomanik ise. Toetuse summa kandis metsaühistu edasi ühistu liikmele.

- Erametsaomanike nõustamise toetus – taotleda saab ainult metsaühistu ja toetus kantakse edasi metsandusvaldkonna konsulendile kes on sõlminud metsaühistuga vastava lepingu.

- Metsa inventeerimise toetus – taotleda sai nii metsaühistu oma liikmetele kui ka metsaomanik ise. Toetuse summa kandis metsaühistu edasi ühistu liikmele.

- Metsaühistu toetus – taotleda saab ainult metsaühistu ja toetuse üks osa raietööde organiseerimine kantakse edasi raietööde organiseerijale.

- Metsameede [(hooldusraied, laasimine, ulukikahjustuste ennetamine)](https://www.eramets.ee/toetused/metsameede/)- – taotleda sai nii metsaühistu oma liikmetele kui ka metsaomanik ise. Toetuse summa kandis metsaühistu edasi ühistu liikmele.

- Piirkondliku tugiisiku toetus – toetust sai taotleda ainult metsaühistu ja toetus kanti edasi piirkondlikule tugiisikule.

- Raietööde järelvalvest saadud tulu – maksja on metsaomanik ja summa kantakse arve alusel edasi järelevalve teostajale

- Liikmemaks – maksu maksvad liikmed ja summa kuulub ühistu püsikulude katmiseks.

Peep Põntsoni poolt nimetatud perioodil Rünno Viirile Eesti Metsaühistu ülekandeid teinud pole.

Teostatud on ülekanded ühistuliikmetele ja metsandusvaldkonna konsulentidele.

LaindeviirOÜle ja Pusku Invest OÜle on üle kantud nõustamistoetuse, piirkondliku tugiisiku ja metsaühistu toetuse raietööde osa.

6. Miks ei ole Eesti Metsaühistu tasunud Kesk-Eesti metsaomanikud MTÜ-le ja Metsaekspert OÜ-le tegevuse alustamiseks saadud asjade ja teenuste eest?

Rünno Viir: Eesti Metsaühistu pole Kesk-Eesti metsaomanikud MTÜlt ja Metsaekspert OÜlt teenuseid saanud.

7. Kelle rahalisi vahendeid, seadmeid ja oskusteavet kasutades Eesti Metsaühistu oma tegevust alustas?

Rünno Viir: Eesti Metsaühistu taotles metsaühistu toetust.

8. Miks ei ole Eesti Metsaühistu majandusaasta aruannetes kajastatud (isegi mitte tingimuslike varadena) kohustused Kesk-Eesti metsaomanikud MTÜ ja Metsaekspert OÜ ees?

Rünno Viir: Tingimuslikke kohustusi ei kajastata ettevõtte bilansis, kuid informatsioon oluliste tingimuslike kohustuste kohta avalikustatakse aruande lisades. Lisades ei ole vaja avalikustada selliseid tingimuslikke kohustusi, mille realiseerumine on äärmiselt ebatõenäoline.

9. Miks on Eesti Metsaühistu dokumentide hulgast kadunud kõik sellised dokumendid, millest nähtuvad Eesti Metsaühistu kohustused Kesk-Eesti metsaomanikud MTÜ ja Metsaekspert OÜ ees?

Rünno Viir: Nimetatud organisatsioonidele pole teenust tellitud.

10. Mis saab siis, kui kohus Eesti Metsaühistult MTÜ-lt Kesk-Eesti metsaomanikud MTÜ-le ja Metsaekspert OÜ-le arvete ja lepingute alusel summad välja mõistab?

Rünno Viir: Kesk-Eesti metsaomanikud MTÜ ja Metsaekspert OÜ esindajal tuleb pöörduda kohtu poole.

11. Mis saab Eesti Metsaühistust, kui selgub, et R. Viir on taotlustes valeandmeid esitanud ja toetused nõutakse tagasi?

Rünno Viir: Nimetatud küsimust saab menetleda toetust andnud asutus.